18.4.2023
RO
Jurnalul Oficial al Uniunii Europene
(ix)
exemplarele trebuie utilizate în sensul asigurării respectării legii sau al procedurilor judiciare;
(x)
părți și produse obținute din tigrii născuți și crescuți în captivitate sunt mutate în cazul în care:
C 135/7
— exemplarul face parte dintr-un schimb autentic de bunuri culturale sau artistice între instituții cu reputație bună (de exemplu, muzee); sau — autoritatea de gestionare din statul membru în cauză este încredințată că exemplarul este o piesă de artă recunoscută și că valoarea sa reprezintă garanția că nu va fi folosit în alte scopuri; sau — exemplarul este destinat unor activități de cercetare sau educaționale având drept obiectiv protejarea sau conservarea speciei.
În cazul în care există vreo îndoială sau incertitudine științifică, având în vedere principiul precauției și obiectivele legislației, statele membre pot uza întotdeauna de puterea lor discreționară pentru a refuza eliberarea unui certificat.
În cazul în care dispozițiile dreptului intern al unui stat membru al UE nu permit autorităților sale să exercite puterea de apreciere permisă în temeiul articolului 8 alineatul (3) din Regulamentul (CE) nr.
338/97 și să refuze cererile de eliberare a unor certificate intra-UE pentru comerțul cu tigri vii, născuți și crescuți în captivitate, precum și cu părți și produse obținute din aceștia dacă sunt îndeplinite condițiile prevăzute la articolul 8 alineatul (3) din Regulamentul (CE) nr.
338/97 și dacă exemplarele sunt comercializate în scopuri necomerciale în cadrul UE, autoritatea de gestionare CITES a statului membru ar trebui să urmeze o abordare bazată pe riscuri și să asigure un control maxim în tratarea cererilor de eliberare a certificatelor intra-UE.
Înainte de eliberarea unui certificat intra-UE, articolul 66 din Regulamentul (CE) nr.
865/2006 al Comisiei prevede ca exemplarul viu să fie marcat individual.
Se recomandă ca tehnica primară de marcare pentru tigrii vii să fie prin microcip.
Statele membre ar trebui să ia în considerare utilizarea unei combinații de două tehnici diferite de identificare sau de marcare, inclusiv crearea de profiluri ADN individuale, după caz.
Certificatul trebuie să descrie cu suficiente detalii exemplarul viu și/sau părțile și produsele relevante obținute din acesta, pentru a se asigura că poate fi utilizat numai pentru respectivul exemplar, nu și pentru „spălarea” altor exemplare.
În sfârșit, certificatele pentru comerțul intra-UE ar trebui eliberate pentru tranzacții specifice – permițând efectuarea unei singure tranzacții – pentru a se asigura valabilitatea certificatului numai pentru titularul menționat la rubrica 1 a certificatului respectiv.
Această recomandare se bazează pe articolul 11 alineatul (3) al doilea paragraf din Regulamentul (CE) nr.
865/2006 al Comisiei, care permite statelor membre eliberarea unor certificate pentru tranzacții specifice, atunci când se consideră că există și alți factori privind conservarea speciilor, precum cei descriși în secțiunea 1 a) din prezentul document, care se opun eliberării unui certificat specific exemplarului.
c) Recomandare suplimentară care trebuie luată în considerare de statele membre Se recomandă ca autoritățile de gestionare CITES din statele membre să colecteze și să țină evidențe ale numărului de tigri deținuți în toate unitățile de creștere în captivitate din întreaga țară, inclusiv în instituțiile zoologice autorizate, în sanctuare/centre de salvare, în circuri și expoziții itinerante și, după caz, în alte unități private.
Toate unitățile ar trebui să fie invitate să prezinte detalii cu privire la orice modificare a inventarelor lor, astfel încât autoritățile să dispună de informații actualizate.
Pentru a pune în aplicare această măsură, statele membre ale UE ar trebui să realizeze inventare periodice ale tuturor unităților care cresc tigri în țara lor și să colaboreze cu organizațiile relevante, cum ar fi Asociația europeană a grădinilor zoologice și Aquaria, pentru a identifica cele mai bune practici pentru întocmirea unor astfel de inventare.
Autoritățile de gestionare ar trebui să pună aceste date la dispoziția tuturor autorităților relevante.